Det anbefales at du renser ansiktet i hvert fall en gang om dagen. Dersom du ikke ønsker å gjøre dette flere ganger daglig, er det best å bruke ansiktsrensen om kvelden for å sikre at huden er ren før leggetid. Huden i ansiktet har blitt utsatt for en rekke ytre påkjenninger i løpet av dagen som må fjernes, i tillegg til døde hudceller, talg, svette og sminke. Ved å vaske ansiktet ved leggetid får du ikke bare en renere hud, men den blir også klargjort for videre hudpleieprodukter. Det er også mulig å vaske ansiktet både morgen og kveld, ettersom huden også produserer talg, døde hudceller og avfallsstoffer mens du sover. Dersom du skal benytte deg av serum og hudkremer på morgenen, vil disse dermed ha best effekt dersom huden er rensen i forkant.